CELEX: 52007SC0619
Language: mt
Date: 2007-05-16 00:00:00
Title: Rakkomandazzjoni għal deċiżjoni tal-Kunsill li tħassar id-Deċiżjoni 2003/89/KE dwar l-eżistenza ta’ żbilanċ eċċessiv fil-Ġermanja

Avviż Legali Importanti

|

52007SC0619

Rakkomandazzjoni għal deċiżjoni tal-Kunsill li tħassar id-Deċiżjoni 2003/89/KE dwar l-eżistenza ta’ żbilanċ eċċessiv fil-Ġermanja  /* SEK/2007/0619 finali */  

	[pic] | KUMMISSJONI TAL-KOMUNITAJIET EWROPEJ |Brussel 16.5.2007SEG(2007) 619 finaliRakkomandazzjoni għalDEĊIŻJONI TAL-KUNSILLli tħassar id-Deċiżjoni 2003/89/KE dwar l-eżistenza ta’ żbilanċ eċċessiv fil-Ġermanja(preżentata mill-Kummissjoni)MEMORANDUM TA’ SPJEGAZZJONI1. L-ISFONDL-Artikolu 104 tat-Trattat jistabbilixxi li l-Istati Membri għandhom jevitaw difiċits eċċessivi u jiffissa proċedura għall-identifikazzjoni u l-korrezzjoni tagħhom. Il-proċedura ta’ żbilanċ eċċessiv (PŻE) hija speċifikata ulterjorment fir-Regolament tal-Kunsill (KE) Nru 1467/97 dwar “it-tħaffif u l-ikkjarifikar ta’ l-implimentazzjoni tal-proċedura ta’ żbilanċ eċċessiv”[1] li tagħmel parti mill-Patt ta’ Stabbiltà u Tkabbir. Skond l-Artikolu 104(2) tat-Trattat, il-Kummissjoni trid tissorvelja l-konformità mad-dixxiplina baġitarja fuq il-bażi ta’ żewġ kriterji, jiġifieri: (a) jekk l-iżbilanċ pubbliku ppjanat jew attwali jaqbiżx il-valur ta’ referenza ta’ 3% tal-PGD (sakemm jew il-proporzjon tal-iżbilanċ ma jkunx naqas sostanzjalment u kontinwament u jkun laħaq livell qrib il-valur ta’ referenza; jew, alternattivament, l-eċċess fuq il-valur ta’ referenza ma jkunx eċċezzjonali u temporanju u l-proporzjon jibqa’ qrib tal-valur ta’ referenza); u (b) jekk id-dejn pubbliku jaqbiżx il-valur ta’ referenza ta’ 60% tal-PGD (sakemm il-proporzjon tad-dejn ikun qed jonqos biżżejjed u jkun qed jersaq b'ritmu sodisfaċenti lejn il-valur ta’ referenza).Skond il-Protokoll dwar il-proċedura ta’ żbilanċ eċċessiv anness mat-Trattat, il-Kummissjoni tipprovdi d- data għall-implimentazzjoni tal-PŻE. Bħala parti mill-applikazzjoni ta’ dan il-Protokoll, l-Istati Membri jridu jinnotifikaw id- data dwar id-difiċits u d-dejn pubbliċi rispettivi kif ukoll dwar fatturi varjabbli oħra marbuta ma’dawn darbtejn fis-sena, jiġifieri qabel l-1 ta’ April u qabel l-1 ta’ Ottubru, skond l-Artikolu 4 tar-Regolament tal-Kunsill (KE) Nru 3605/93[2],[3].Fid-19 ta’ Novembru 2002, il-Kummissjoni bdiet il-PŻE għall-Ġermanja bl-adozzjoni ta’ rapport skond l-Artikolu 104/3, ibbażat fuq żbilanċ pubbliku ġenerali ppjanat ta’ 3.8% tal-PGD u dejn pubbliku ta’ 60.9% tal-PGD fl-2002[4]. Fuq rakkomandazzjoni tal-Kummissjoni, il-Kunsill iddeċieda fil-21 ta’ Jannar 2003 illi kien jeżisti żbilanċ eċċessiv fil-Ġermanja (l-Artikolu 104(6) tat-Trattat)[5]. Fl-istess waqt, u wkoll fuq il-bażi ta’ rakkomandazzjoni tal-Kummissjoni, il-Kunsill indirizza r-rakkomandazzjonijiet skond l-Artikolu 104(7) lill-Ġermanja bil-għan li s-sitwazzjoni ta’ żbilanċ eċċessiv pubbliku tintemm sa mhux aktar tard mill-l-2004[6].Fit-18 ta’ Novembru 2003, il-Kummissjoni kkunsidrat illi l-miżuri meħuda mill-Ġermanja ma kinux biżżejjed u adottat rakkomandazzjoni għall-Kunsill sabiex jiddeċiedi skond din u javża lill-Ġermanja biex tieħu l-miżuri biex tikkoreġi l-iżbilanċ eċċessiv (skond l-Artikli 104(8) u 104(9)) rispettivament). F’din ir-rakkomandazzjoni ta’ l-aħħar, il-Kummissjoni pproponiet li ttawwal sa l-2005 iż-żmien sa meta trid issir il-korrezzjoni tal-iżbilanċ eċċessiv. Fil-25 ta’ Novembru 2003, il-Kunsill iddeċieda li ma japprovax ir-rakkomandazzjonijiet tal-Kummissjoni iżda minflok adotta konklużjonijiet li jindirizzaw rakkomandazzjonijiet lill-Ġermanja biex tikkoreġi l-iżbilanċ eċċessiv sa l-2005 u li jiddikjaraw illi fid-dawl ta’ l-impenji li daħlet għalihom il-Ġermanja, il-proċedura ta’ żbilanċ eċċessiv (PŻE) kienet qed tinżamm sospiża. Fit-13 ta’ Lulju 2004 dawn il-konklużjonijiet kienu annullati mill-Qorti Ewropea tal-Ġustizzja[7].Fl-14 ta’ Diċembru 2004, il-Kummissjoni adottat Komunikazzjoni lill-Kunsill, li kkonkludiet illi, minħabba ċ-ċirkostanzi uniċi maħluqa bil-konklużjonijiet tal-Kunsill tal-25 ta’ Novembru 2003 u d-deċiżjoni tal-Qorti Ewropea tal-Ġustizzja tat-13 ta’ Lulju 2004, iż-żmien rilevanti sa meta trid ssir il-korrezzjoni għandu jkun l-2005. Dak in-nhar, il-Kummissjoni kkunsidrat illi l-Ġermanja kienet fit-triq it-tajba biex tikkoreġi l-iżbilanċ eċċessiv sa l-2005 u li għalhekk ma kienx meħtieġ li jittieħdu aktar passi taħt il-PŻE, għalkemm is-sitwazzjoni tal-baġit baqgħet vulnerabbli[8]. Fil-konklużjonijiet tiegħu tat-18 ta’ Jannar 2005, il-Kunsill qabel mal-konklużjonijiet tal-Kummissjoni u kkonferma li, b’kooperazzjoni mal-Kummissjoni, huwa kien “lest li jieħu l-passi skond il-PŻE, kif ikun jixraq”.Id- data attwali pprovduta mill-Kummissjoni (Eurostat) wara n-notifika proviżorja mill-Ġermanja fi Frar 2006 kienet tindika li l-iżbilanċ pubbliku ġenerali kien baqa’ ’l fuq minn 3% tal-PGD fl-2005. Fl-14 ta’ Marzu 2006, skond l-Artikolu 10(3) tar-Regolament (KE) Nru 1467/97, il-Kunsill iddeċieda b’mod immedjat, fuq il-bażi tar-rakkomandazzjoni tal-Kummissjoni li jinnotifika lill-Ġermanja, skond l-Artikolu 104(9) tat-Trattat[9], biex tieħu l-miżuri għat-tnaqqis tal-iżbilanċ meqjusa meħtieġa sabiex tkun irrimedjata s-sitwazzjoni ta’ żbilanċ eċċessiv “ kemm jista’ jkun malajr u mhux aktar tard mill-2007. ” Speċifikament, il-Kunsill irrakkomanda li “ fl-2006 u 2007, il-Ġermanja għandha tiżgura titjib kumulattiv fil-bilanċ tagħha meta aġġustat b’mod ċiċliku u nett minn miżuri ta’ darba biss u temporanji ta’ mill-anqas punt perċentwali.” Il-Kunsill talab lill-Ġermanja biex, sa mhux aktar tard mill-14 ta’ Lulju 2006, tissottometti rapport li jispjega fil-qosor il-miżuri meħuda biex tikkonforma ruħha mad-deċiżjoni tiegħu u minn hemm ’il quddiem tissottometti aktar rapporti b’mod regolari dwar il-progress. Il-Kunsill ħeġġeg ukoll lill-Ġermanja biex “tieħu l-miżuri meħtieġa biex tiżgura li l-konsolidament fil-baġit lejn l-għan tagħha fuq perjodu ta’ żmien medju, ta’ baġit ibbilanċjat f’termini strutturali jkun sostnut permezz tat-tnaqqis fl-iżbilanċ strutturali ta’ mill-anqas 0.5% tal-PGD kull sena wara li jkun ġie korrett l-iżbilanċ eċċessiv.”Tabella 1: L-Aġġustament approvat mill-Kunsill fl-14 ta’ Marzu 2006% tal-PGD, sakemm m’hemmx indikazzjoni mod ieħor | 2005 | 2006 | 2007 |Bilanċ ġenerali pubbliku | -3.3 | l-iżbilanċ kemmxejn > 3 | l-iżbilanċ b’mod ċar < 3 |tibdil fil-bilanċ strutturali | It-titjib kumulattiv ta’ mill-anqas punt perċentwali |p.m.: Żvilupp reali tal-PGD (%) | 0.9 | 1.5 | qrib il-1 |Nota : Bilanċ strutturali = bilanċ aġġustat b’mod ċiċliku esklużi l-miżuri ta’ darba biss u oħrajn temporanjiSors : In-notifika tal-Kunsill skond l-Artikolu 104(9) lill-Ġermanja, li tikkwota t-tbassir tal-ħarifa ta’ l-2005 mis-servizzi tal-Kummissjoni u tinkludi l-valutazzjonijiet sussegwenti (bħal ma hu t-tbassir temporanju tal-21 ta’ Frar 2006 mis-servizzi tal-Kummissjoni).Wara l-preżentazzjoni tar-rapport ta’ implimentazzjoni mill-Ġermanja fil-5 ta’ Lulju 2006, il-Kummissjoni adottat fid-19 ta’ Lulju 2006 Komunikazzjoni biex tinforma lill-Kunsill illi l-Ġermanja kienet ħadet azzjoni li kienet tirrappreżenta progress adegwat lejn il-korrezzjoni tal-iżbilanċ eċċessiv fil-limitu ta’ żmien stipulat mill-Kunsill u li ma kinux meħtieġa aktar passi skond il-proċedura ta’ żbilanċ eċċessiv f’dak il-punt[10]. Fil-laqgħa tiegħu ta’ l-10 ta’ Ottubru 2006, il-Kunsill kien ta’ l-istess fehma.Skond l-Artikolu 104(12), id-deċiżjoni tal-Kunsill dwar l-eżistenza ta’ żbilanċ eċċessiv trid tkun imħassra, fuq il-bażi ta’ rakkomandazzjoni tal-Kummissjoni, meta, fil-fehma tal-Kunsill, l-iżbilanċ eċċessiv fl-Istat Membru kkonċernat kien korrett.2. L-IżVILUPPI FL-IżBILANċ SA L- 2006Il-Kunsill ibbaża d-deċiżjoni tiegħu dwar l-eżistenza tal-iżbilanċ eċċessiv fil-Ġermanja fuq il-Programm ta’ Stabbiltà ta’ Diċembru 2002, li skond dan, l-iżbilanċ pubbliku ġenerali kien jammonta għal 3.7% tal-PGD fl-2002. Il-valutazzjoni ekonomika tiegħu wasslet lill-Kunsill biex jikkonkludi li fl-aħħar tas-snin 90 (1990s), meta l-Ġermanja gawdiet minn żvilupp ekonomiku qawwi, il-progress fil-konsolidament fiskali kien limitat, biex ħalla ftit libertà fil-baġit biex huwa jkun adattat għal tnaqqis ċikliku fl-iżvilupp. Id-dejn pubbliku kien ipproġettat li jitla’ għal 60.9% tal-PGD sa l-2002, kemmxejn aktar mill-valur ta’ referenza ta’ 60% tal-PGD.Minn 3.7% tal-PGD fl-2002, l-iżbilanċ anki għola sa 4.0% fl-2003, u mbagħad niżel għal 3.2% fl-2005. Ma kienx hemm libertà biżżejjed fil-baġit biex huwa jkun adattat għal żvilupp reali medju tal-PGD ta’ 0.5% kull sena matul dak il-perjodu. Barra minn dan, serje ta’ qtugħ fit-taxxi, imwettqa fl-1999/2000 u li baqgħet sejra sa l-2005, tefgħet piż fuq il-baġit. Il-proporzjon bejn id-dħul ta’ finanzi u l-PGD waqa’ minn 44.4% fl-2002 għal 43.5% fl-2005. Il-miżuri biex ipattu fuq in-naħa ta’ l-ispiża kienu implimentati biss b’xi dewmien. Il-miżuri li naqqsu b’mod partikulari l-proporzjon bejn l-ispiża u l-PGD minn 48.1% għal 46.8% matul l-istess perjodu kienu t-trażżin fil-pagi tas-settur pubbliku, akkompanjat minn tnaqqis fil-livelli tal-personal, ir-riforma tas-sistema tas-saħħa pubblika fl-2004, it-tnaqqis fis-sussidji u l-investiment, imma wkoll il-fatt illi l-iżvilupp baxx fil-pagi tas-settur privat żamm ’l isfel l-infiq fuq il-pensjonijiet. Il-Ġermanja ftit daret fuq miżuri ta’ darba biss[11]. Ukoll jekk il-bilanċ aġġustat b’mod ċikliku niżel minn 3½% tal-PGD fl-2002 għal 2¼% fl-2005, l-iżbilanċ nominali tal-baġit baqa’ ’l fuq minn 3% tal-PGD fl-2005 (ara t-Tabella 2).Fl-isfond tat-tbassir ta’ żvilupp reali tal-PGD ta’ 1.4% fl-2006, il-programm ta’ stabbiltà aġġornat ippreżentat fi Frar 2006 kellu fil-mira żbilanċ ta’ 3.3% fl-2006. Waqt li l-awtoritajiet Ġermaniżi kienu stmaw l-iżbilanċ għal 2.1% tal-PGD fil-programm ta’ stabbiltà aġġornat, ta’ Novembru 2006, id- data pprovduta mill-Kummissjoni (Eurostat) wara r-rapporti mill-Ġermanja qabel l-1 ta’ April 2007 skond ir-Regolament tal-Kunsill (KE) Nru 3605/93 turi li l-iżbilanċ fil-fatt kien jammonta għal 1.7% tal-PGD fl-2006, jiġifieri ħafna anqas mill-valur ta’ referenza[12],[13].Madwar nofs dan it-titjib mhux mistenni fil-bilanċ pubbliku huwa dovut għall-fatturi ċikliċi (il-PGD reali fil-fatt kiber b’2.7%). Fl-istess waqt, ukoll, l-iżbilanċ strutturali tjieb, minn 2½ % tal-PGD fl-2005 għal 1½ % tal-PGD fl-2006. Il-kontribuzzjoni prinċipali għar-riżultat strutturali aħjar tiġi wkoll min-naħa tad-dħul ta’ finanzi. It-taxxi diretti, speċjalment dawk relatati mal-profitti, ipproduċew dħul ta’ finanzi sostanzjalment aqwa milli l-iżviluppi ekonomiċi kienu jissuġġerixxu. Bħala riżultat, it-taxxi bħala persentaġġ tal-PGD żdiedu b’aktar minn ½ punt perċentwali fl-2006 meta mqabbel mal-2005. Il-proporzjon fiskali ogħla m’huwiex għalhekk ir-riżultat ta’ miżuri diskrezzjonali riċenti ta’ politika tat-taxxa. Aktarx, li sa ċertu punt kien imbuttat mill-ħlas ta’ arretrati ta’ taxxi u l-ħlas kmieni ta’ taxxi diretti, sa ċertu punt il-kontroparti tal-proporzjon relattivament baxx ta’ taxxi diretti fil-passat.Barra dan, l-ispiża ġenerali pubblika nżammet taħt kontroll sod fl-2006, u kibret biss b’0.6% u għalhekk kemmxejn anqas minn kemm kienet il-mira. It-trażżin ta’ l-ispiża fl-2006 huwa r-riżultat tal-miżuri msemmija hawn fuq adottati mill-2002, b’mod speċjali fir-rigward tal-pagi tas-settur pubbliku u s-sussidji, li komplew jħallu effett fl-2006. Barra dan, l-irkuprar ekonomiku qawwi wassal għat-tnaqqis fl-ispiża tas-suq tax-xogħol. Billi l-biċċa l-kbira tat-trażżin ta’ l-ispiża kien inkluż fil-proporzjon tan-nefqa ta’ madwar 46% tal-PGD skond il-mira tal-programm ta’ stabbiltà aġġornat, ta’ Frar 2006, in-nuqqas addizzjonali għal 45.7% kien dovut l-iżjed għall-PGD ogħla milli kien mistenni.Fi ftit kliem, l-iżbilanċ nominali niżel ħafna taħt il-valur ta’ referenza tat-Trattat, sena qabel il-limitu taż-żmien stabbilit mill-Kunsill. Barra dan, il-Kunsill kien talab titjib fil-bilanċ strutturali ta’ mill-anqas punt perċentwali fl-2006 u 2007 f’termini kumulattivi. Diġà fl-2006, il-bilanċ strutturali tjieb bi qrib punt perċentwali.3. STIMA TA’ X’SER IKUN L-IżBILANċ FIS-SENA 2007 U LILHINN MINNHAFl-isfond ta’ l-iżvilupp reali tal-PGD ta’ 2.5% fl-2007 mistenni b’ottimiżmu, it-tbassir tar-Rebbiegħa 2007 mis-servizzi tal-Kummissjoni jipproġetta li l-iżbilanċ ikompli jonqos sa 0.6% tal-PGD fuq il-bażi tal-politika kurrenti. L-awtoritajiet Ġermaniżi kienu stmaw li l-iżbilanċ ikun jammonta għal 1.6% tal-PGD fil-programm ta’ stabbiltà aġġornat tagħhom ta’ Novembru 2006. Minħabba s-sitwazzjoni makroekonomika li qed titjieb u l-iżbilanċ ta’ l-2006 li huwa aktar baxx milli mistenni, l-istima tal-iżbilanċ kienet riveduta għal 1.2% tal-PGD fin-notifika ta’ April 2007.Bħal fis-sena ta’ qabel, madwar nofs it-titjib fil-bilanċ pubbliku huwa strutturali, skond il-kalkoli tas-servizzi tal-Kummissjoni. Diversi miżuri, li l-biċċa l-kbira minnhom kienu adottati kmieni fl-2006, jikkontribwixxu għall-konsolidament. Iż-żieda fir-rata standard tal-VAT minn 16% għal 19% għandha timbotta d-dħul ta’ finanzi b’madwar 1% tal-PGD. Ir-rata tal- kontribuzzjoni tal-pensjoni tgħolliet minn 19.5% għal 19.9% u qed jitbassar li l-kumpaniji ta’ l-assigurazzjoni tas-saħħa pubblika se jżiedu r-rati tal-kontribuzzjoni b’medja ta’ ½ punt perċentwali. Min-naħa l-oħra, ir-rata tal-kontribuzzjoni ta’ l-assigurazzjoni tal-qagħad tnaqqset minn 6.5% għal 4.2%, biex b’hekk il-piż totali tal-kontribuzzjoni soċjali se jonqos. Bħal fl-2006, it-taxxi relatati mal-profitti jidhru li qed ikomplu jiżviluppaw b’mod qawwi. Iżda minkejja l-ambjent ekonomiku pożittiv, is-sisien tat-taxxi li jipproduċu ħafna dħul ta’ finanzi bħal ma huma l-pagi u s-salarji qed jespandu xi ftit anqas b’mod dinamiku mill-PGD nominali, biex għalhekk – minkejja ż-żieda fir-rata tal-VAT – il-piż tat-taxxa huwa mistenni li jonqos. Il-proporzjon tan-nefqa għandu jonqos b’aktar minn punt perċentwali, biex għal darb’oħra jirrifletti t-trażżin tal-pagi tas-settur pubbliku u l-infiq relatat mas-suq tax-xogħol, li jirriżulta mill-miżuri diġà implimentati, bħal ma huwa l-perjodu mqassar ta’ benefiċċju għal destinatarji ta’ età ikbar, u l-iżviluppi favorevoli tas-suq tax-xogħol. Madankollu, l-investiment pubbliku huwa ppjanat li jitjieb minħabba s-sitwazzjonijiet fiskali aħjar fil-livelli kollha pubbliċi. Billi mhux se jittieħdu miżuri ta’ darba biss, l-iżbilanċ strutturali huwa ppjanat li jonqos b’ ¾ ta’ punt perċentwali mqabbel mas-sena ta’ qabel.Jekk wieħed jassumi li ma jinbidlux il-linji tal-politika, l-iżbilanċ pubbliku ġenerali huwa pproġettat mis-servizzi tal-Kummissjoni li jkompli jinżel sa 0.3% tal-PGD fl-2008, għalkemm dan huwa kważi kollu kemm hu dovut għall-kundizzjonijiet ċikliċi favorevoli persistenti. L-effetti kontinwi tal-miżuri ta’ konsolidament li huma diġà fis-seħħ se jkunu aktar milli kkumpensati mill-impatt tal-baġit bir-riforma tat-tassazzjoni tal-kumpaniji li hija ppjanata, li għaliha l-gvern ippreżenta l-abbozz ta’ liġi f’Marzu 2007, li tammonta għal aktar minn 0.3% tal-PGD fis-sena meta tibda.Fi ftit kliem, l-iżbilanċ eċċessiv jidher li kien korrett sa l-2006 b’mod permanenti. It-titjib fil-bilanċ strutturali bħala persentaġġ tal-PGD huwa pproġettat li jkun jammonta għal ¾ ta’ punt perċentwali fl-2007, li jkun jirriżulta f’titjib kumulattiv ta’ 1½ punti perċentwali fl-2006 u l-2007. Għalhekk, il-Ġermanja tidher li hija konformi mat-talba tal-Kunsill għat-titjib tal-bilanċ strutturali ta’ mill-anqas punt perċentwali fl-2006 u l-2007 f’termini kumulattivi.Skond it-tbassir mis-servizzi tal-Kummissjoni għall-2008, mingħajr tibdil fil-linji tal-politika mill-awtoritajiet Ġermaniżi mhux se jkun hemm aktar titjib fil-bilanċ strutturali, waqt li fin-notifika tiegħu skond l-Artikolu 104(9), il-Kunsill kien stieden lill-Ġermanja biex tiżgura li l-konsolidament fil-baġit li jwassal għall-mira taż-żmien mezzan (MTO) ta’ baġit bilanċjat f’termini strutturali, ikun sostnut permezz tat-tnaqqis fl-iżbilanċ strutturali ta’ mill-anqas 0.5% tal-PGD kull sena wara li l-iżbilanċ eċċessiv ikun ġie korrett. Fl-opinjoni tiegħu tas-27 ta’ Frar 2007 dwar l-aġġornament tal-programm ta’ stabbiltà ta’ Novembru 2006[14], il-Kunsill innota li l-programm ma kienx jippjana li jilħaq l-MTO fi żmien il-perjodu tal-programm (li jintemm fl-2010). Huwa stieden lill-Ġermanja biex: “Tibbenifika miż-‘żminijiet tajba’ ekonomiċi, issaħħaħ l-aġġustament strutturali fl-2008 billi tuża kull dħul ta’ finanzi addizzjonali biex jitnaqqas l-iżbilanċ, tissokta bil-konsolidament fiskali li jwassal għall-mira taż-żmien mezzan minn hemm ’il quddiem, billi żżomm kontroll strett fuq l-ispejjeż, waqt li tiżgura li r-riforma tas-sistema tat-taxxa korporattiva li tħabbret ma tipperikolax il-konsolidament fiskali .”4. ŻVILUPPI U PREVIżJONIJIET TAD-DEJNId-dejn pubbliku żdied minn 60.3% tal-PGD fl-2002 għal 67.9% fl-2005 imma baqa’ stabbli fl-2006. Iż-żieda mgħaġġla fil-proporzjon tad-dejn minn meta bdiet il-proċedura ta' żbilanċ eċċessiv fl-2002 tista’ tkun attribwita prinċipalment għall-effett “snow-ball” sfavorevoli. Din hija ż-żieda awtomatika fil-proporzjon bejn id-dejn u l-PGD minħabba li r-rati ta’ l-imgħax jaqbżu r-rata ta’ l-iżvilupp tal-PGD nominali. Fl-2006 biss, bl-iżvilupp għoli tal-PGD iż-żieda fil-bilanċ favorevoli primarju pattiet bil-kbir għall-effett “snow-ball”. Bejn l-2002 u l-2006, iż-żieda fid-dejn trażżnet permezz tat-tnaqqis fl-assi finanzjarji – notevolment l-ishma u s-self mogħtija mill-gvern lill-setturi oħra – li b’hekk bħala medja wassal għall-aġġustament negattiv ta’ fluss ta’ stokks.Billi l-iżvilupp tal-PGD mistenni jibqa’ sejjer tajjeb, it-tbassir tar-Rebbiegħa 2007 mis-servizzi tal-Kummissjoni jipproġetta li l-proporzjon tad-dejn jinżel għal 65.4% tal-PGD fl-2007. B’relazzjoni mat-tnaqqis tal-iżbilanċ, il-proporzjon tad-dejn ikompli jinżel għal 63.6% tal-PGD sa l-2008. Dan it-tnaqqis seħħ aktar f’daqqa minn kif ipproġettat fil-programm ta’ stabbiltà aġġornat, ta’ Novembru 2006, li jipprevedi proporzjon ta’ dejn ta’ 66½ % għall-2008.5. KONKLUŻJONIJIETL-iżbilanċ pubbliku ġenerali niżel mill-ogħla punt tiegħu ta’ 4.0% tal-PGD fl-2003 għal 1.7% fl-2006, ħafna taħt it-3% tal-valur ta’ referenza tal-PGD. Il-miżuri li huma l-bażi tat-tnaqqis tal-iżbilanċ huma prinċipalment ta’ natura permanenti, waqt li t-titjib ċikliku sostna l-konsolidament fil-baġit. Il-bilanċ strutturali (il-bilanċ aġġustat b’mod ċikliku u nett minn miżuri ta’ darba biss u oħrajn temporanji) bħala persentaġġ tal-PGD tjieb b’punt perċentwali fl-2006. Skond it-tbassir tar-Rebbiegħa 2007 mis-servizzi tal-Kummissjoni, l-iżbilanċ ta’ bażi huwa mistenni li jiċkien għal 0.6% tal-PGD fl-2007, sostnut minn titjib fil-bilanċ strutturali stmat li jkun ta’ ¾ ta’ punt perċentwali fl-2007. Għalhekk, it-titjib strutturali stmat għall-2006 u l-2007 se jkun skond sforz fiskali ta’ mill-anqas punt perċentwali kif irrakkomandat mill-Kunsill. Fuq il-bażi li ma jkunx hemm tibdil fil-politika, l-iżbilanċ ta’ bażi huwa pproġettat li jilħaq 0.3% fl-2008. Dan jindika li l-iżbilanċ inġieb taħt l-ogħla limitu ta’ 3% tal-PGD b’mod kredibbli u sostenibbli.Id-dejn pubbliku gross ġenerali tela’ minn 60.3% tal-PGD fl-2002 sa l-ogħla livell ta’ 67.9% fl-2005 imma baqa’ stabbli fl-2006. Skond it-tbassir tar-Rebbiegħa 2007 mis-servizzi tal-Kummissjoni, il-proporzjon tad-dejn huwa mistenni li jinżel għal 65.4% tal-PGD fl-2007 u mbagħad skond it-tnaqqis tal-iżbilanċ għal madwar 63½ % tal-PGD sa l-2008 (fuq il-bażi li ma jkunx hemm tibdil fil-politika), biex b’hekk iqarreb lejn il-valur ta’ referenza b’mod aktar mgħaġġel milli pproġettat fl-aġġornament tal-programm ta’ stabbiltà l-aktar riċenti.Minn valutazzjoni globali, jirriżulta li s-sitwazzjoni ta’ żbilanċ eċċessiv fil-Ġermanja ġiet ikkoreġġuta. Għal din ir-raġuni, il-Kummissjoni qed tirrakkomanda lill-Kunsill sabiex jirrevoka d-deċiżjoni dwar l-eżistenza tal-iżbilanċ eċċessiv fil-Ġermanja.Tabella 2: L-iżviluppi tal-baġit, 2002-2008Rakkomandazzjoni għalDEĊIŻJONI TAL-KUNSILLli tħassar id-Deċiżjoni 2003/89/KE dwar l-eżistenza ta’ żbilanċ eċċessiv fil-ĠermanjaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikulari l-Artikolu 104(12) tiegħu,Wara li kkunsidra r-rakkomandazzjoni tal-Kummissjoni,Billi:(1) Bid-Deċiżjoni tal-Kunsill 2003/89/KE[15], wara r-rakkomandazzjoni tal-Kummissjoni skond l-Artikolu 104(6) tat-Trattat, ġie deċiż li fil-Ġermanja kien jeżisti żbilanċ eċċessiv. Il-Kunsill ikkostata li fl-2002 l-iżbilanċ pubbliku ġenerali kien ta’ 3.7 % tal-PGD, li għalhekk kien qabeż b’mod sinifikanti t-3% tal-valur ta’ referenza tal-PGD skond it-Trattat, filwaqt li d-dejn pubbliku gross ġenerali kien mistenni li jilħaq is-60.9% tal-PGD, kemmxejn ogħla mis-60% tal-valur ta’ referenza tal-PGD skond it-Trattat.(2) Fil-21 ta’ Jannar 2003, skond l-Artikolu 104(7) tat-Trattat u l-Artikolu 3(4) tar-Regolament tal-Kunsill (KE) Nru 1467/97 tas-7 ta’ Lulju 1997 dwar it-tħaffif u l-ikkjarifikar tal-proċedura ta’ żbilanċ eċċessiv[16] (PŻE), il-Kunsill, fuq il-bażi tar-rakkomandazzjoni tal-Kummissjoni, għamel rakkomandazzjoni indirizzata lill-Ġermanja bil-għan li tintemm is-sitwazzjoni tal-iżbilanċ pubbliku eċċessiv kemm jista’ jkun malajr u mhux aktar tard mill-2004. Ir-rakkomandazzjoni kienet ippubblikata. Kif intqal fil-Komunikazzjoni tal-Kummissjoni ta’ l-14 ta’ Diċembru 2004[17], minħabba ċ-ċirkostanzi uniċi maħluqa bil-konklużjonijiet tal-Kunsill tal-25 ta’ Novembru 2003 u d-deċiżjoni tal-Qorti Ewropea tal-Ġustizzja tat-13 ta’ Lulju 2004[18], is-sena 2005 għandha titqies bħala ż-żmien rilevanti ffissat biex fih issir il-korrezzjoni tal-iżbilanċ eċċessiv. Fit-18 ta’ Jannar 2005, il-Kunsill qabel ma’ din id-dikjarazzjoni.(3) Skond il-Protokoll dwar il-proċedura ta’ żbilanċ eċċessiv annessa mat-Trattat, il-Kummissjoni tipprovdi d- data għall-implimentazzjoni tal-proċedura. Bħala parti mill-applikazzjoni ta’ dan il-Protokoll, l-Istati Membri jridu jinnotifikaw id- data dwar l-iżbilanċi u d-dejn pubbliċi u fatturi varjabbli oħra assoċjati, darbtejn fis-sena, jiġifieri qabel l-1 ta’ April u qabel l-1 ta’ Ottubru, skond l-Artikolu 4 tar-Regolament tal-Kunsill (KE) Nru 3605/93 tat-22 ta’ Novembru 1993 dwar l-applikazzjoni tal-Protokoll dwar il-proċedura ta’ żbilanċ eċċessiv anness mat-Trattat li jistabbilixxi l-Komunità Ewropea[19].(4) Id- data attwali pprovduta mill-Kummissjoni (Eurostat) wara n-notifika proviżorja mill-Ġermanja fi Frar 2006 indikat illi l-iżbilanċ eċċessiv ma kienx ġie kkoreġġut sa l-2005. Skond l-Artikolu 10(3) tar-Regolament (KE) Nru 1467/97 u fuq il-bażi tar- rakkomandazzjoni mill-Kummisjoni, fl-14 ta’ Marzu 2006 il-Kunsill ħa deċiżjoni minnufih skond l-Artikolu 104(9) tat-Trattat li biha avża lill-Ġermanja biex tieħu l-miżuri meqjusa meħtieġa għat-tnaqqis tal-iżbilanċ sabiex tirrimedja s-sitwazzjoni tad- żbilanċ eċċessiv fl-iqsar żmien possibbli u mhux aktar tard mill-2007. B’mod speċifiku, il-Kunsill talab li fl-2006 u l-2007, il-Ġermanja għandha tiżgura titjib kumulattiv fil-bilanċ tagħha meta aġġustat b’mod ċikliku u nett minn miżuri ta’ darba biss u temporanji b’mill-anqas punt perċentwali.(5) Skond l-Artikolu 104(12) tat-Trattat, Deċiżjoni tal-Kunsill dwar l-eżistenza ta’ żbilanċ eċċessiv trid tkun imħassra meta l-iżbilanċ eċċessiv fl-Istat Membru konċernat ikun, fil-fehma tal-Kunsill, ġie kkorreġut.(6) Fuq il-bażi tad- data pprovduta mill-Kummissjoni (Eurostat) skond l-Artikolu 8g(1) tar-Regolament (KE) Nru 3605/93 wara n-notifka mill-Ġermanja qabel l-1 ta’ April 2007 u fuq it-tbassir tar-Rebbiegħa 2007 mis-servizzi tal-Kummissjoni, il-konklużjonijiet li ġejjin huma ġġustifikati:-  L-iżbilanċ pubbliku ġenerali, wara li għola minn 3.7% tal-PGD fl-2002 għal 4.0% tal-PGD fl-2003, tnaqqas għal 3.7% tal-PGD fl-2004, għal 3.2 % tal-PGD fl-2005, u finalment għal 1.7 % tal-PGD fl-2006. Dan huwa aktar baxx mill-mira ta’ 3.3% tal-PGD iffissata fl-aġġornament tal-programm ta’ stabbiltà ta’ Frar 2006 u ħafna taħt it-3% tal-valur ta’ referenza tal-iżbilanċ tal-PGD, sena qabel il-limitu taż-żmien iffissat mill-Kunsill,-  fis-snin ta’ qabel b’kundizzjonjiet ċikliċi favorevoli, il-Ġermanja ma kinitx ħolqot biżżejjed libertà fil-baġit biex dan ikun adattat għall-perjodu ta’ żvilupp bil-mod li tawwal mill-2002 sa l-2005, bi żvilupp reali medju tal-PGD ta’ 0.5% kull sena. Serje ta’ qtugħ fit-taxxi, imwettqa sa l-2005, kompliet tefgħet piż fuq il-baġit, waqt li l-miżuri biex ipattu fuq in-naħa ta’ l-ispiża kienu implimentati biss b’xi dewmien. Il-miżuri ta’ konsolidament kienu jinkludu t-trażżin fil-pagi tas-settur pubbliku, akkompanjat minn tnaqqis fil-livelli tal-persunal, ir-riforma tas-sistema tas-saħħa pubblika fl-2004, it-tnaqqis fis-sussidji u l-investiment pubbliku, imma wkoll il-fatt illi l-iżvilupp baxx fil-pagi tas-settur privat żamm ’l isfel l-infiq fuq il-pensjonijiet. Barra minn dan, fl-2006, it-taxxi diretti, speċjalment dawk relatati mal-profitti, ipproduċew dħul ta’ finanzi aqwa minn kemm l-iżviluppi ekonomiċi kienu jissuġġerixxu. Il-bilanċ aġġustat b’mod ċikliku, tjieb mill-2002 ’il quddiem, mingħajr it-teħid ta’ miżuri sinifikanti ta’ darba biss. B’mod partikulari fl-2006, il-bilanċ strutturali kif stmat (jiġifieri esklużi l-miżuri ta’ darba biss u oħrajn temporanji) tjieb bi qrib punt perċentwali,-  għall-2007, it-tbassir tar-Rebbiegħa 2007 mis-servizzi tal-Kummissjoni jipproġetta li l-iżbilanċ ikompli jonqos għal 0.6% tal-PGD, imbuttat mill- iżvilupp għoli tal-PGD li kompla u, b’mod partikulari, miż-żieda fir-rata standard tal-VAT minn 16% għal 19% minn Jannar 2007 (m’humiex previsti miżuri ta’ darba biss). Fin-notifika tar-Rebbiegħa 2007, l-awtoritajiet Ġermaniżi stmaw l-iżbilanċ ta’ l-2007 għal 1.2% tal-PGD. Barra minn dan, is-servizzi tal-Kummissjoni jipproġettaw titjib fil-bilanċ strutturali bħala persentaġġ tal-PGD li jammonta għal ¾ ta’ punt perċentwali fl-2007. Bħala riżultat ta’ dan, il-Ġermanja tidher li hija konformi mat-titjib rakkomandat fil-bilanċ strutturali ta’ mill-anqas punt perċentwali fl-2006 u l-2007 f’termini kumulattivi. Għall-2008, it-tbassir tar-Rebbiegħa jipproġetta, bla tibdil fil-linji tal-politika, tnaqqis addizzjonali fl-iżbilanċ ta’ 0.3% tal-PGD. Dan jindika li l-iżbilanċ inġieb taħt l-ogħla limitu ta’ 3% tal-PGD b’mod kredibbli u sostenibbli. Bla tibdil fil-linji tal-politika, l-iżbilanċ strutturali huwa mistenni li jonqos biss b’mod marġinali fl-2008. Wieħed irid jara dan fl-isfond tal-ħtieġa li jsir progress lejn l-mira taż-żmien mezzan (MTO) għall-qagħda tal-baġit, li għall-Ġermanja huwa baġit ibbilanċjat f’termini strutturali,-  wara li tela’ minn 60.3% tal-PGD fl-2002 għall-ogħla punt ta’ 67.9% tal-PGD fl-2005, il-proporzjon tad-dejn stabblizza ruħu fl-2006 u huwa pproġettat li jinżel għal 65.4% tal-PGD fl-2007 u għal madwar 63½ % sa l-2008 (fuq il-bażi li ma jkunx hemm tibdil fil-politika) skond it-tbassir tar-Rebbiegħa 2007 mis-servizzi tal-Kummissjoni, biex b’hekk iqarreb lejn il-valur ta’ referenza b’mod aktar mgħaġġel milli pproġettat fl-aġġornament tal-programm ta’ stabbiltà l-aktar riċenti.(7) Fil-fehma tal-Kunsill, l-iżbilanċ eċċessiv fil-Ġermanja ġie korrett u d-Deċiżjoni 2003/89/KE għandha għalhekk titħassar.ADOTTA DIN ID-DEĊIŻJONI:Artikolu 1Minn valutazzjoni globali jirriżulta li s-sitwazzjoni ta’ żbilanċ eċċessiv fil-Ġermanja ġiet korretta.Artikolu 2Id-Deċiżjoni 2003/89/KE hija b’dan imħassra.Artikolu 3Din id-Deċiżjoni hija indirizzata lir-Repubblika Federali tal-Ġermanja.Magħmula fi [], [].Għall-KunsillIl-President [1] ĠU L 209, 2.8.1997, p. 6. Ir-Regolament kif emendat bir-Regolament (KE) Nru 1056/2005 (ĠU L 174, 7.7.2005, p. 5).[2] ĠU L 332, 31.12.1993, p. 7. Ir-Regolament kif l-aħħar emendat bir-Regolament (KE) Nru 2103/2005 (ĠU L 337, 22.12.2005, p. 1).[3] L-aħħar notifika tal-Ġermanja tinstab fi:http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.[4] SEG(2002) 1245.[5] ĠU L 34 , 11.2.2003, p. 16.[6] Id-dokumenti kollha relatati mal-proċedura tal-iżbilanċ eċċessiv għall-Ġermanja jinstabu fuq il- websajt li ġejja: http://ec.europa.eu/economy_finance/about/activities/sgp/edp/edpde_en.htm.[7] Il-Każ C-27/04, Il-Kummissjoni vs il-Kunsill, [2004] ECR I-6649 (ĠU C 228, 11.9.2004, p.16.).[8] Il-Komunikazzjoni mill-Kummissjoni lill-Kunsill: “Is-sitwazzjoni tal-Ġermanja u Franza fir-rigward ta’ l-obbligi tagħhom skond il-proċedura tal-iżbilanċ eċċessiv wara s-sentenza tal-Qorti tal-Ġustizzja”, l-14 ta’ Diċembru 2004, KUMM(2004) 813.[9] ĠU L 126, 13.5.2006, p. 20.[10] SEG(2006) 990.[11] Fl-2004, ingħatat amnestija fuq it-taxxa, li madankollu ftit ġabret finanzi. Fl-2004 u l-2005, il- Landesbanke kienu ordnati jħallsu lura s-sussidji, wara d-Deċiżjonijiet tal-Kummissjoni.[12] Stqarrija għall-Istampa ta’ l-Eurostat Nru 55 tat-23 ta’ April 2007.[13] Il-kontijiet pubbliċi ġenerali s-soltu jkunu riveduti għal 4 snin qabel ma jsiru finali. Abbażi ta’ l-esperjenza tal-passat, l-istatistika dwar l-iżbilanċ ġenerali pubbliku Ġermaniż huma affidabbli ħafna. Għalhekk, kull reviżjoni futura (’il fuq jew ’l isfel) fil-proporzjon tal-iżbilanċ mistennija tkun żgħira ħafna.[14] ĠU C 70, 27.3.2007, p. 5.[15] ĠU L 34 , 11.2.2003, p. 16.[16] ĠU L 209, 2.8.1997, p. 6. Ir-Regolament kif emendat bir-Regolament (KE) Nru 1056/2005 (ĠU L 174, 7.7.2005, p. 5).[17] Il-Komunikazzjoni mill-Kummissjoni lill-Kunsill: “Is-sitwazzjoni tal-Ġermanja u Franza fir-rigward ta’ l-obbligi tagħhom skond il-proċedura tal-iżbilanċ eċċessiv wara s-sentenza tal-Qorti tal-Ġustizzja”, l-14 ta’ Diċembru 2004, KUMM(2004) 813.[18] Il-Każ C-27/04, Il-Kummissjoni vs il-Kunsill, [2004] ECR I-6649 (ĠU C 228, 11.9.2004, p.16).[19] ĠU L 332, 31.12.1993, p. 7. Ir-Regolament kif l-aħħar emendat bir-Regolament (KE) Nru 2103/2005 (ĠU L 337, 22.12.2005, p. 1).